שיחת ויקיפדיה:מדריך לעיצוב דפים/מחלות

message: נראה טוב ומקיף. שתי חולשות ידועות שלי הן העברית והקטגוריות. נראה שההסבר הבסיסי לגבי מינוח עברי מכוון נכון. הפתח לקטגוריות לפי ראות העין הוא בעייתי. כמובן שאפשר לקטלג מעבר ל ICD, אבל ללא סטנדרט או הבנה שצריך שיהיה סטנדרט, זה יתבלגן מהר מאד. נימוקי ודיונים קודמים מפורטים בדף השיחה של המיזם "רפואה שלמה". יוסי • שיחה 08:12, 1 באוקטובר 2013 (IDT)
replies: text: תודה. מה דעתך על הניסוח כעת? ניסיתי להופכו למחייב יותר ולמגביל יותר. Kulystab • שיחה • גן עדן, גיהנום, או הובוקן... עד חג המולד • כ"ז בתשרי ה'תשע"ד • 09:23, 1 באוקטובר 2013 (IDT)
replies: text: :. אני לא רוצה לגלוש פה יותר מדי, אבל אם אני לא טועה, עץ הקטגוריות "לפי תחום המומחיות (הדיסציפלינה הרפואית) המטפל במחלה" לא מפותח במיוחד בוויקיפדיה. אם אני לא טועה, אז אולי כדאי לתקן את זה. יוסי • שיחה 20:43, 2 באוקטובר 2013 (IDT)
thread_title: נראה טוב

message: הקישור לאטיולוגיה לא ממש מתאים. צריך להחליף לערך שמסביר את משמעות המילה בקונטקסט שלך - אטיולוגיה (רפואה). ‏[kotz]‏ [שיחה]  10:09, 2 באוקטובר 2013 (IDT)
replies: text: אמנם זה בסך הכול קישור, אבל עקרונית אני לא מסכים איתך במקרה זה. לדעתי, הפתרון הוא להרחיב את הערך אטיולוגיה עם פרק המתאר את ההקשר הרפואי של המונח. בסך הכול, אין הבדל כזה גדול במשמעות בין אטיולוגיה בכלל לאטיולוגיה ברפואה. זה לא כמו סימן, שברפואה אומר בהכרח ממצא אובייקטיבי בבדיקה גופנית, ובהקשר כללי יכול להיות כל רמז או אות. Kulystab • שיחה • גן עדן, גיהנום, או הובוקן... עד חג המולד • כ"ט בתשרי ה'תשע"ד • 21:25, 2 באוקטובר 2013 (IDT)
replies: text: :אני לא ממש יודע מה זה אטיולוגיה ברפואה. רק ראיתי שבאטיולוגיה כתוב שהיא "יכולה להיות דמיונית" וזה בוודאי לא דבר מרגיע לקורא. ‏[kotz]‏ [שיחה]  18:16, 3 באוקטובר 2013 (IDT)
thread_title:  אטיולוגיה 

message: נראה בסדר גמור. הערות קטנות: "בדיקות" הן תת-פרק תחת "אבחנה". כדאי להוסיף DSM עבור מחלות פסיכיאטריות. ‏dMy‏ • שיחה • 14:24‏, 05/10/2013 • א' בחשוון ה'תשע"ד
replies: text: לכאורה כן, הבדיקות הן חלק מהתהליך האבחנתי, אבל מצד שני כל פרט לגבי המחלה הוא חלק מהתהליך האבחנתי, החל מהאפידמיולוגיה (לפי העיקרון של מה ששכיח שכיח), דרך ההתייצגות הקלינית וכלה בבדיקות המעבדה והעזר. משום כך, אני מעדיף להשאיר תחת אבחנה את האלגוריתם האבחנתי ואת האבחנה המבדלת. Kulystab • שיחה • גן עדן, גיהנום, או הובוקן... עד חג המולד • כ"ב בחשוון ה'תשע"ד • 12:23, 26 באוקטובר 2013 (IDT)
thread_title: כל הכבוד

message: אם אפשר, עדיף שלפחות שמות הפרקים, לא יהיו במילים לועזיות, "פתוגנזה", "פרוגנוזה", "אטיולוגיה" וכו', לא ממש מובנות לקורא העברי, אפשר אולי לשקול כותרות עם סוגריים. משהו כמו: "פתוגנזה (התפתחות המחלה)" וכו'.  בברכה, --איש המרק - שיחה 10:07, 30 באוקטובר 2013 (IST)
replies: text: חוץ מ"פתוגנזה", בכל הפרקים האחרים הנושאים שמות לועזיים יש ערך מתאים בוויקיפדיה העברית עם השם הלועזי (אפידמיולוגיה, אטיולוגיה, פרוגנוזה). כל עוד זה כך, זה נראה לי בעייתי להשתמש במונחים עבריים טהורים (מה גם שהם לא בהכרח נושאים את אותה משמעות). לגבי כותרות עם סוגריים, זה לא אסתטי בעליל. אפשר לדון גם בכל שם פרק בנפרד:

text: * אפידמיולוגיה / תפוצת המחלה

text: * אטיולוגיה / מערך הסיבות למחלה

text: * פתוגנזה / התהוות המחלה / התפתחות המחלה

text: * פרוגנוזה / סכות

text: מה דעתך? האם בכל זאת לכפות שם עברי? Kulystab • שיחה • גן עדן, גיהנום, או הובוקן... עד חג המולד • כ"ז בחשוון ה'תשע"ד • 23:31, 30 באוקטובר 2013 (IST)
thread_title:  שמות פרקים לועזיים 

message: יפה מאוד, לדעתי המדריך ברור ודי אינטואיטיבי בסופו של דבר. לגבי הפרעות נפשיות ופסיכיאטריה (ואולי זה רלוונטי גם באופן כללי), שלוש הערות לבינתיים:
* שם הפרק "בדיקות מעבדה ובדיקות עזר" לא כל כך מתאים לפסיכיאטריה מטבע הדברים. אני מעדיפה פשוט "אבחון", כפי שמופיע כיום במרבית הערכים בתחום זה.
* הפרק "אבחנה" שכולל את כל הקריטריונים מתוך DSM למשל, וכן פרק ה"תסמינים" שדומה לו במקצת בתכניו, מתאימים לדעתי הרבה יותר מוקדם, למשל אחרי "סיווג" או "אפידמיולוגיה", כפי שמופיע גם כיום במרבית הערכים בתחום זה; איך אפשר לדבר על גורמים להפרעה ועל מהלך התפתחותה לפני שדיברנו על האופן בו היא מתבטאת?... 
* חסר לי פרק על "היסטוריה" - אמנם לא חייבים להכניס פרק כזה לגבי כל מחלה, אבל בהחלט לפעמים יש היסטוריה מעניינת על גילוי המחלה, הגדרת תסמיניה וגורמיה, ואפילו מידע על שם המחלה (למשל כשמדובר בתסמונות על שם חוקרים מסוימים).
מה דעתכם? תודה, Ravit - שיחה 21:50, 2 בנובמבר 2013 (IST)
replies: text: תודה. אני מודה שתחום בריאות הנפש עוד זר לי (אם כי זה ישתנה עוד כמה חודשים), אבל אנסה להתייחס.

text: *אם לא קיימים בדיקות נוספות או מבחנים נוספים, אז באמת אפשר להסיר את הפרק. אוסיף זאת לסעיף המדובר. לגבי "אבחון" מול "אבחנה", ראי במזנון את תשובתי בעניין.

text: *אני חושב שהסבר הגורמים וההתהוות בטרם מתוארת ההסתמנות הקלינית מאפשר להבין בצורה שלמה יותר את ההסתמנות. אם נתאר קודם את התסמינים והסימנים, ניאלץ לרשום אותם כרשימת מכולת, משום שכאשר נידרש להסביר מדוע הם מופיעים לא יהיו לנו הכלים לעשות זאת, שכן אותם כלים מובאים רק אחר כך. בראייתי, פרקי האטיולוגיה והפתוגנזה הם המסד שעליו בונים את הבניין (אפידמיולוגיה באה לפני כי היא מגדירה את גבולות השטח).

text: *התלבטתי באמת אם ליצור פרק כזה ואיפה למקם אותו, ובסוף ראיתי לנכון לפצל את המידע ההיסטורי בין הפרקים השונים. לדוגמה, הופעות קדומות של המחלה ראוי שתתוארנה תחת הפרק אפידמיולוגיה, או גילוי הגורם למחלה, כמו גילוי הליקובקטר פילורי כגורם לכיב פפטי והמהפך התפיסתי בעקבותיו, יתואר תחת אטיולוגיה. באשר לשמות אפונימיים למחלות, הרי שמשפט או שניים בפתיח לדעתי יעשו את העבודה. Kulystab • שיחה • גן עדן, גיהנום, או הובוקן... עד חג המולד • ל' בחשוון ה'תשע"ד • 00:54, 3 בנובמבר 2013 (IST)
thread_title:  כל הכבוד! + הערות לגבי הפרעות נפשיות 

message: ותודה על כל העזרה.. :) Shani - שיחה 14:01, 3 בנובמבר 2013 (IST)
thread_title:  כל הכבוד! 

message: תחום הרפואה בוויקיפדיה העברית הוא למרבה הצער תחום מוזנח ומבורדק, בין היתר מאחר שהוא דורש מן הכותבים ידע מקצועי ומעטים המשתמשים בוויקיפדיה בעלי ידע מקצועי רפואי. גם משתמשים שיש להם ידע מקצועי רפואי, פעמים לא מעטות מנסחים אותו בצורה שאינה ברורה לקורא הכללי, תוך שימוש במינוח מקצועי (הרבה פעמים גם לועזי) ובמבנה שאינו מסודר בצורה הגיונית. דוגמה נוספת לחוסר הסדר היא לעתים היעדר הפרופורציה שמקבלים פרקים מסוימים, רק משום שלמשתמש שכתב אותם ידע אישי מסוים או התעניינות מסוימת בנושא.
משום כך, מזה זמן הרהרתי ברעיון של גיבוש קווים מנחים לערכים בנושא מחלות. הקורס האקדמי שנפתח באוניברסיטת תל אביב ביזמת שני נתן לי את הדחיפה לגיבוש מדריך לעיצוב דפים בנושא זה. לאחר שביקשתי את חוות דעתם של משתמשים מסוימים וגם הפניתי מלוח המודעות להביע דעה, אני רוצה להביא את העניין למזנון להמשך דיון ולאישור כמדריך לעיצוב דפים. קישור לטיוטה נמצא בכותרת הפסקה. Kulystab • שיחה • גן עדן, גיהנום, או הובוקן... עד חג המולד • כ"ב בחשוון ה'תשע"ד • 12:50, 26 באוקטובר 2013 (IDT)
replies: text: זה נראה טוב גילגמש • שיחה 10:52, 27 באוקטובר 2013 (IST)

text: . כמה הערות לטיוטה: האם התרגום הנכון של "דיאגנוזה" לעברית זה "אבחנה" או "אבחון" (השני נשמע לי יותר נכון). לטובת הקריאות הייתי מציע להחליף את הכותרת "אטיולוגיה" ב"סיבות המחלה". כדאי לצרף למדריך קישורים למספר ערכי מחלה טובים שישמשו כדוגמאות. H. sapiens - שיחה 17:18, 27 באוקטובר 2013 (IST)
replies: text: :תודה. מההגדרות שמצאתי מדובר בסמנטיקה. חלק אומרים שהראשונה היא התוצאה והשנייה היא התהליך, אבל לפי המילון הפירושים די זהים. לדעתי הצורה אבחנה עדיפה, מה גם ששם הערך אצלנו הוא אבחנה. לעניין הכותרת "אטיולוגיה", בהתאם לחלופה שמציעה האקדמיה ללשון העברית, אפשר "מערך הסיבות למחלה". אני לא שלם עם החלפה כזו של שם הפרק מאחר שהערך אצלנו כן נושא את השם אטיולוגיה. באשר לערכים טובים, בערכים החדשים שאני כותב אני משתדל לעקוב אחר פורמט זה (אני לא אעיד על עיסתי בהקשר זה לגבי טיבם), אך מאחר שהפורמט שאני מציע הוא חדש, ערכים מומלצים בתחום טרם הולכים לפיו. Kulystab • שיחה • גן עדן, גיהנום, או הובוקן... עד חג המולד • כ"ג בחשוון ה'תשע"ד • 18:24, 27 באוקטובר 2013 (IST)

text: : כדאי ליצור במדריך גם תבנית לערך "מחלה" שמבוססת על המדריך, כך שמי שיוצר ערך חדש על מחלה יוכל להעתיק ולהדביק ולהמשיך משם. (דוגמה). במקביל הייתי מחפש ליצור איזה מנגנון שמאפשר להוסיף תבניות בערכים חדשים מתוך תיבת רשימה לפי נושאים (אישים/צמחים/בעלי חיים) וכדומה, כמו התיבה המשולבת "תבניות להוספה". --אפי ב. • התחברו ל♥ • 10:15, 30 באוקטובר 2013 (IST)
thread_title:  מדריך לעיצוב ערכים בנושאי מחלות - העברה מהמזנון